સૌ પ્રથમ તો ‘‘તત્‍ક્ષણ’’ એટલે શું તે સમજીએ. આપણે સમયને વર્ષ, માસ, દિવસ, કલાક, મિનિટ કે સેકંડમાં વિભાજીત કરીને જોવાની ટેવ પડી છે. સમય તો અખંડ અને એકરસ છે. ગઇકાલ, આજ, આવતીકાલ જેવું કંઇ છે, ખરૂં? ‘‘તત્‍ક્ષણ’’ એટલે આજ અને અત્‍યારનો અહેસાસ. આપણી મોટાભાગની વિચાર પ્રવૃત્તિની પાછળ કાલનો અસંતોષ છે કે આવતીકાલની અપેક્ષા છે. તેમાંથી આજની તો બાદબાકી થઇ ગઇ છે! આમને આમ ‘‘ભૂત’’ થઇને ‘‘ભવિષ્‍ય’’ કાળમાં જીવતા રહીએ છીએ!